Sign in / Join Tuesday, November 9, 2021 ikteb hawn… Fittex Se titwal ir-runway tal-Heliport tax-Xewkija Minn Claudio Coleiro November 8, 2021 Claudio Coleiro Ġurnalist Il-Gvern se jkun qed jinvesti fil-faċilitajiet tal-Heliport tax-Xewkija f'Għawdex bil-għan li tiġi mtawla r-runway eżistenti iżda f'dan il-proġett mhux se tintmiss art agrikola. Il-mudell li mistenni jkun użat huwa simili għal dak użat fil-każ tal-fast ferry fejn ġew offruti faċilitajiet għal bastimenti biex is-settur privat resaq 'il quddiem u investa f'dan is-settur. Għaldaqstant huwa ttamat li s-suċċess tal-fast ferry jiġi rreplikat fis-servizz bl-ajru bejn iż-żewġ gżejjer. Dan żvelah il-Ministru għal Għawdex Clint Camilleri waqt li fil-Parlament kienet għaddejja d-diskussjoni dwar l-estimi finanzjarji għall-Ministeru ta' Għawdex kif imħabbra fil-Budget 2022. Il-Ministru Camilleri esprima l-konvinzjoni tiegħu li dan il-proġett se jitwettaq għaliex "meta nagħtu l-kelma li jsir proġett, naraw li nwassluh u dan jibda jaħdem." Huwa spjega li dan il-proġett se jagħti opportunità għal ajruplani ta' daqs li jġorru bejn disa' u 11-il passiġġier li joperaw bejn iż-żewġ gżejjer. Qal li wieħed irid jifhem li dan l-invesiment, possibilment se jattira wkoll skejjel tal-ajru li jgħallmu lil piloti biex isuqu dawn it-tip ta' ajruplani. Il-Ministru Camilleri qal li diġa' kien hemm rispons għal testing ta' drones fuq livell industrijali. "Dan il-proġett, li konvinti li se nwettqu, mhux biss se jtejjeb il-konnettività bejn iż-żewġ gżejjer iżda se jattira investiment ġdid lejn il-gżira ta' Għawdex," tenna l-Ministru għal Għawdex. Artiklu preċedenti "Ma nħoloq l-ebda xogħol ta' kwalità f'Għawdex" Artiklu li jmiss Libsa milbusa minn Amy Winehouse mibjugħa għal aktar minn €200,000